Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 417/12/5506	Martin, 19.9.2012
EEČ : 2-40-172-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec dcéry XXXXX, nar. XXXXX, ku ktorej má vyživovaciu povinnosť vyplývajúcu z ustanovení Zákona o rodine a ktorú má určenú rozsudkom Okresného súdu XXXXX zo dňa 06.02.2012,  vykonateľným 21.03.2012, je povinný platiť na výživu XXXXX mesačne od 15.08.2011 vždy  do  každého 20-teho dňa v mesiaci vopred k rukám matky XXXXX, XXXXX, ktorej bola dcéra zverená do výchovy a opatery,  túto vyživovaciu povinnosť si neplní pravidelne a v určenej výške a od mesiaca február  2012 doposiaľ,  vrátane mesiaca september 2012 mu vznikol dlh na bežnom výživnom vo výške najmenej 240,-€ k rukám matky XXXXX, pričom obvinený bol na Úrade práce, sociálnych vecí a rodiny XXXXX evidovaný ako uchádzač o zamestnanie naposledy XXXXX a od 06.02.2012 do 29.03.2012, odkiaľ bol vyradený pre nespoluprácu, na tomto úrade v sledovanom období nebol evidovaný ako poberateľ dávky a príspevku v hmotnej núdzi, je zamestnaný XXXXX na dohodu o pracovnej činnosti, predtým bol zamestnaný XXXXX a obvinený si dlžné výživné v priebehu  vyšetrovania uhradil v plnej výške,

lebo zanikla trestnosť činu
Odôvodnenie:
Poverený príslušník Obvodného oddelenia PZ Turčianske Teplice  dňa XXXXX uznesením XXXXX podľa § 199 ods. 1 Tr. por. začal trestné stíhanie a dňa XXXXX podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona   pre horeuvedený skutok.
Obvinený XXXXX sa k spáchaniu skutku priznal. Uviedol, že to čo je uvedené v uznesení o vznesení obvinenia je pravda, je si vedomý vyživovacej povinnosti na dcéru XXXXX, ku ktorej bol zaviazaný rozsudkom Okresného súdu v Martine a že má platiť 30€ mesačne na jej výživu. Výživné si neplnil pravidelne od XXXXX doposiaľ a dlhuje na výživnom najmenej 240 €. Tohto konania veľmi ľutuje a bude sa snažiť dlh na výživnom vyrovnať v celej výške.  
Oprávnená matka XXXXX uviedla, že so svojou dcérou žije v rodinnom dome spolu s matkou. Na výživu dcéry XXXXX je obvinený XXXXX povinný platiť 30 € mesačne XXXXX Túto povinnosť si neplní pravidelne od februára 2012, čím mu vznikol dlh na výživnom k 11.09.2012 vo výške XXXXX Dieťa núdzou netrpelo. 
Následne uviedla, že dňa 11.09.2012 jej obvinený vyplatil dlžné výživné vo výške XXXXX priamo do jej rúk a preto vyhlásila, že jej na výživnom obvinený nič nedlhuje.
          V priebehu skráteného vyšetrovania bolo do spisového materiálu zabezpečené čestné prehlásenie z 11.09.2012 podpísané obvineným, ako aj oprávnenou matkou XXXXX,  z obsahu ktorého vyplýva, že XXXXX prevzala od XXXXX hotovosť XXXXX .
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka